28/10/2015 | Administración LocalMunicipal
Lousame
Publicación anuncio avocación de competencia

En cumprimento do artigo 44 do ROF, faise público que a Alcaldía do Concello de Lousame, con data de 20.10.2015 adoptou a Resolución núm.652/2015 que de seguido se transcribe: <<Dª María Teresa Villaverde Pais, Alcaldesa do Concello de Lousame, no uso das competencias que me confire a lexislación vixente en materia de réxime local. A Disposición Adicional Segunda do Real Decreto Lexislativo 3/2011, do 14 de novembro polo que se aproba o Texto Refundido da Lei de Contratos do Sector Público sinala que son competencia da alcaldía os contratos administrativos cando o seu importe non supere o 10% dos recursos ordinarios do orzamento, nin en calquera caso a contía dos seis millóns de euros, incluídos os plurianuais cando a súa duración non supere os catro anos. Por Resolución desta Alcaldía núm.346/2015 do 17.06.2015 acordouse a delegación na Xunta de Goberno Local da competencia atribuída á Alcaldía polo DA 2ª do TRLCSP, agás a contratación menor á que se refiren os artigos 111 e 138 da citada norma legal. O Concello de Lousame precisa proceder á contratación do servizo de impartición de clases de música da Escola Municipal de Música de Lousame; procedemento administrativo no que o órgano competente para resolver é a Xunta de Goberno Local. Pero esta Alcaldía considera conveniente avocar para este concreto expediente de contratación a competencia delegada na Xunta de Goberno Local pola imperiosa necesidade de culminar o expediente administrativo no máis breve período de tempo; tendo en conta as datas na que nos atopamos e o feito de que a celebración das sesións do órgano colexiado implican uns tempos maiores na tramitación do expediente derivados da propia convocatoria, redacción das actas, etcétera. O artigo 14 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, recolle a posibilidade de que o órgano delegante poida avocar para sí o coñecemento dun asunto cuxa resolución corresponda por delegación a outro órgano administrativo. O artigo 43 e 44 do RD 2568/1986, de 28 de novembro, polo que se aproba o Regulamento de Organización e Funcionamento (ROF), regulan o réxime xurídico das delegacións do Alcalde na XGL, establecendo o procedemento para efectuar unha delegación, que tamén será aplicable a calquera modificación posterior do réxime de delegacións: Será realizada por Decreto da Alcaldía. Surtirá efectos desde o día seguinte ao da data do Decreto, salvo que na propia resolución se prevexa outra cousa. Será publicado no Boletín Oficial da Provincia. Daráse conte ao Pleno na primeira sesión que teña lugar. En virtude do exposto, e no uso das súas competencias, esta Alcaldía RESOLVE: Primeiro: Avocar para sí a o coñecemento e resolución do procedemento de contratación administrativa para a adxudicación do servizo de impartición de clases de música para a Escola Municipal de Música do Concello de Lousame. Segundo: Esta resolución surtirá efectos desde o mesmo día da súa adopción, e será publicada no Boletín Oficial da Provincial, en cumprimento do artigo 44 do ROF. Terceiro: Dar conta da presente Resolución á Xunta de Goberno Local e ao Pleno Corporativo na vindeira sesión ordinaria que teña lugar. Cuarto: Contra o acordo acordo de avocación non caberá recurso, aínda que poderá impugnarse no recurso que, no se caso, se interpoña contra a resolución que finalice o procedemento administrativo>>. Lousame, a 20 de outubro de 2015 A Alcaldesa. Mariela Valle Peyra Tablada